ভূস্বর্গ ভয়ঙ্কর! প্রধানমন্ত্রীর নির্দেশে জম্মু-কাশ্মীরে যাচ্ছেন অমিত শাহ

ওয়েবডেস্ক: ভূস্বর্গ ভয়ঙ্কর (Jammu Kashmir) ! রক্ত ঝড়ল ২ পর্যটকের। জঙ্গিদের এলোপাথাড়ি গুলির নিশানায় আহত আরও ১২ পর্যটক। মঙ্গলবার কাশ্মীরের অনন্তনাগ জেলার পহেলগাঁওয়ে (Pahalgam) জঙ্গি হামলার ঘটনা ঘটে। বৈসারণ এলাকায় পর্যটকদের লক্ষ্য করে এলোপাথাড়ি গুলি চালায় সন্ত্রাসবাদীরা।

ঘটনাস্থলে পৌঁছে নিরাপত্তা বাহিনী ওই এলাকা কর্ডন করে রেখেছে। গোটা এলাকা ঘিরে সার্চ অপারেশন শুরু হয়েছে। সতর্ক সেনাবাহিনী।  এই হামলার দায় নিয়েছে ‘দ্য রেজিস্ট্যান্স ফ্রন্ট’ (TRF), যারা লস্কর-ই-তইবা (LeT)-র একটি সহযোগী সংগঠন বলে পরিচিত। এটি স্পষ্টতই একটি উদ্দেশ্যপ্রণোদিত সন্ত্রাসী হামলা, যার নিশানা করা হল পর্যটকদের।

ঘটনায় উদ্বিগ্ন প্রধানমন্ত্রী নরেন্দ্র মোদি। ঘটনা পরেই এক উচ্চ পর্যায়ের বৈঠক করেন কেন্দ্রীয় স্বরাষ্ট্রমন্ত্রী অমিত শাহ। অবিলম্বে উপত্যকায় যাওয়ার জন্য শাহকে নির্দেশ দিয়েছেন প্রধানমন্ত্রী। নির্দেশ পাওয়ার পরেই জম্মু কাশ্মীরের পহেলগাঁওয়ে যাচ্ছেন অমিত শাহ। পাশাপাশি পহেলগাঁওয়ে যাচ্ছেন জম্মু-কাশ্মীরের মুখ্যমন্ত্রী ওমর আবদুল্লাও।

I strongly condemn the terror attack in Pahalgam, Jammu and Kashmir. Condolences to those who have lost their loved ones. I pray that the injured recover at the earliest. All possible assistance is being provided to those affected.

Those behind this heinous act will be brought…

— Narendra Modi (@narendramodi) April 22, 2025

আরও পড়ুন: অমরনাথ যাওয়ার আগে ঝাঁঝড়া পর্যটকরা, ভয়াবহ অবস্থা ভূস্বর্গে

Anguished by the terror attack on tourists in Pahalgam, Jammu and Kashmir. My thoughts are with the family members of the deceased. Those involved in this dastardly act of terror will not be spared, and we will come down heavily on the perpetrators with the harshest consequences.…

— Amit Shah (@AmitShah) April 22, 2025

পহেলগাঁওয়ের বৈসারণ উপত্যকায় পায়ে হেঁটে কিংবা ঘোড়ার পিঠে চেপে যান পর্যটকেরা। এইভাবেই প্রাকৃতিক সৌন্দর্য্য উপভোগ করতে গিয়েছিলেন রাজস্থানের পর্যটকদের একটি দল। হঠাৎ করেই তাদের দিকে ধেয়ে আসে গুলি। আচমকা হামলায় ভয় পেয়ে যান পর্যটকেরা। ঘটনার খবর পেয়ে দ্রুত সেখানে পৌঁছায় সেনা ও নিরাপত্তা বাহিনী। আহতদের দ্রুত উদ্ধার করে হাসপাতালে নিয়ে আসা হয়। ঘটনার পরেই চারপাশে আতঙ্ক, রক্তপাত ও হাহাকার ছড়িয়ে পড়ে। চারদিকে বাঁচানোর আর্তি।

জম্মু ও কাশ্মীরের প্রাক্তন মুখ্যমন্ত্রী এবং পিপলস ডেমোক্রেটিক পার্টির প্রধান মেহবুবা মুফতি পহেলগাঁওতে-তে জঙ্গি হামলার তীব্র নিন্দা করেছেন। মুফতি বলেন,  নিহতের পরিবার ও জখমদের আমাদের সমবেদনা। এই অর্থহীন হিংসা কোনও উদ্দেশ্য সাধন করে না, শুধু যন্ত্রণাই বয়ে আনে। এই ধরনের কর্মকাণ্ডের কোনও যুক্তি থাকতে পারে না।”

দেখুন খবর-